6. ΕΓΚΥΚΛΙΟΣ  Ι.Κ.Α. Αριθ.95 της 19 Ιουλ.1951 Παρέχομεν οδηγίας σχετικώς με την εφαρμογήν των περί προϋποθέσεων ασφαλιστικής ικανότητος δια την χορήγησιν παροχών ασθενείας και μητρότητος διατάξεων του Α.Ν.1846/51. Α΄. Προϋποθέσεις χορηγήσεως παροχών ασθενείας 1.Ο Α.Ν.1846/51 περιλαμβάνει δύο σημαντικάς διατάξεις, βασικώς διαφόρους εκείνων του ν.6298/34, εις το θέμα των προϋποθέσεων ασθενείας. Ι. Καταργεί τας ενιαίας προϋποθέσεις του ν.6298 δια την παροχήν ιατρικής περιθάλψεως και επιδόματος ασθενείας και, διαφοροποιών ταύτας, θεσπίζει διαφόρους προϋποθέσεις δια τας παροχάς εις χρήμα από τας  προϋποθέσεις δια την παροχήν ιατρικής περιθάλψεως. Ούτω : Σελ. 216 α) Δια την παροχήν ιατρικής περιθάλψεως απαιτεί την πραγματοποίησιν πεντήκοντα ημερών εργασίας κατά το προηγούμενον έτος κλπ. (άρθρ.31 παρ.1). β) Δια την λήψιν επιδόματος ασθενείας απαιτεί την πραγματοποίησιν εκατόν ημερών εργασίας κατά το προηγούμενον έτος κλπ. (άρθρ.35 παρ.β). γ) Ειδικώς δια την σανατοριακήν περίθαλψιν ή τας εν παρ.5 του άρθρ.31 οριζομένας ειδικάς παροχάς απαιτεί, εκτός των προϋποθέσεων του άρθρ.31 παρ.1, και την πραγματοποίησιν 350 τουλάχιστον ημερών εργασίας κατά τα 4 προηγούμενα της ημέρας αναγγελίας ημερολογιακά έτη (άρθρ.31 παρ.10). δ)Δια την χορήγησιν των επιδομάτων μητρότητος απαιτεί την πραγματοποίησιν διακοσίων τουλάχιστον ημερών εργασίας κατά τα δύο τελευταία έτη τα προηγούμενα της πιθανής ημέρας τοκετού. 2.Απομακρίνει τον κρίσιμον χρόνον της δημιουργίας των ως άνω προϋποθέσεων από την ημερομηνίαν εμφανίσεως της ασφαλιστικής περιπτώσεως προς αποφυγήν καταστρατηγήσεων και διευκόλυνσιν της εσωτερικής υπηρεσίας και θεωρεί πάντοτε τα έτη και τους μήνας ως ακεραίους (ημερολογιακούς) προς διευκόλυσιν των σχετικών υπολογισμών. Ούτω : α)Κατ’ αρχήν απαιτεί την δημιουργίαν των προϋποθέσεων κατά την διάρκειαν του προηγουμένου έτους της ημέρας της αναγγελίας της ασφαλιστικής περιπτώσεως ή β)δέχεται, δια λόγους προσαρμογής των ησφαλισμένων εις τας νέας διατάξεις και δια μεταβατικήν περίοδον, και τον υπολογισμόν τινών εκ των ημερών εργασίας του τρέχοντος έτους, αποκλείων όμως πάντοτε τον συνυπολογισμόν των ημερομισθίων του μηνός, εντός του οποίου ανηγγέλθη η ασφαλιστική περίπτωσις, και των τριών ημερολογιακών μηνών, οίτινες προηγήθησαν της ημέρας της αναγγελίας. ΙΙ.Αναφέρομεν κατωτέρω σειράν παραδειγμάτων σχετικώς με τον υπολογισμόν των προϋποθέσεων ασθενείας και μητρότητος προς πλήρη κατατόπισίν σας : 1.Κατ’ αρχήν άπαντες οι ησφαλισμένοι, οίτινες έχουσι πραγματοποιήσει εκατόν ή πεντήκοντα ημέρας εργασίας κατά το έτος 1950, έχουσιν αντιστοίχως πλήρη ασφαλιστικήν ικανότητα (δι’ ιατρικήν περίθαλψιν και επιδόματα ασθενείας) ή μερικήν ασφαλιστικήν ικανότητα (ιατρική περίθαλψιν μόνον) δι’ ολόκληρον το έτος 1951. 15Β.Ε.α.6 Κανονισμός Ασθενείας 2.Ομοίως ησφαλισμένοι έχοντες πραγματοποιήσει τας ως άνω ημέρας εργασίας εντός του έτους 1951 έχουσιν αναλόγως ασφαλιστικήν ικανότητα δια το έτος 1952. 3.Ησφαλισμένοι έχοντες πραγματοποιήσει 100 ή 50 ημέρας εργασίας κατά το έτος 1950 και 100 ή 50 ημέρας εργασίας κατά το έτος 1951 θα λάβωσιν ασφαλιστικήν ικανότητα πλήρη ή μερικήν, αναλόγως των ημερών εργασίας, δια τα έτη 1951 και 1952. Ήτοι θα λάβωσιν από τούδε ασφαλιστικήν ικανότητα μέχρι 31-12-1952. 4.Δια τους ησφαλισμένους, οίτινες δεν έχουσι πραγματοποιήσει τας προϋποθέσεις κατά την διάρκειαν του προηγουμένου έτους, κατά τα ανωτέρω οριζόμενα, ο υπολογισμός θα γίνηται ως ακολούθως: Θα λαμβάνηται ως βάσις η ημερομηνία αναγγελίας της ασφαλιστικής περιπτώσεως ή προσελεύσεως του ησφαλισμένου, ίνα λάβη ασφαλιστικήν ικανότητα. Αφού αφαιρεθή ο μην της προσελεύσεως του ησφαλισμένου και οι τρεις προηγούμενοι τούτου θα γίνηται αναδρομή εις περίοδον μέχρι 12 μηνών προγενεστέρως και εάν ο ησφαλισμένος έχη πραγματοποιήσει εντός της περιόδου ταύτης τα 100 ή 50 ημερομίσθια, θα τω χορηγήται ασφαλιστική ικανότης δια περίοδον 15 ημερολογιακών μηνών από του μηνός, εντός του οποίου επραγματοποίησε την 1 ην  εκ των 100 ή 50 τελευταίων ημερών εργασίας. Π.χ. ο ησφαλισμένος Α προσέρχεται προς λήψιν ασφαλιστικής ικανότητος την 18 ην  Αυγ.1951. Η ασφαλιστική ικανότης, ήτις θα τω χορηγηθή, υπολογίζεται ως ακολούθως : α)Δεν υπολογίζονται οι μήνες Αύγουστος, Ιούλιον, Ιούνιος και Μάϊος. β)Γίνεται αναδρομή μέχρι 12 μηνών, ήτοι από 34-51 μέχρι 1-5-50. γ)Αναλόγως της ημέρας, καθ’ ην έχει πραγματοποιήσει την 1ην εκ των 100 ή 50 τελευταίων ημερών εργασίας, τω δίδεται ασφαλιστική ικανότης ως κάτωθι : αα)Αν  έχη πραγματοποιήσει 25 ημέρας εργασίας κατά το έτος 1950, εξ ων την πρώτην την 15-9-50, και 25 ημέρας εργασίας κατά το έτος 1951 (μέχρι 30-4-51), θα λάβη ασφαλιστικήν ικανότητα δια 15 μήνας υπολογιζομένους από 1 ης  Σεπτ.1950, ήτοι μέχρι 30 Νοεμ.1951. ββ)Αν έχει πραγματοποιήσει 10 ημέρας εργασίας το έτος 1950, εξ ων την πρώτην την 1-7-50, και 40 ημέρας εργασίας μέχρι 30-4-51 θα λάβη ασφαλιστικήν ικανότητα μέχρι 30 –9-51. γγ)Αν έχει πραγματοποιήσει 45 ημέρας εργασίας κατά το έτος 1950, εξ ων την πρώτην την 15 Ιαν.1950, και τας υπολοίπους 5 μέχρι 31-3-51, δεν θα λάβη ασφαλιστικήν ικανότητα δια τον εφεξής χρόνον, διότι αύτη έληξεν την 31 Μαρτ.1951. Ενταύθα δέον να σημειωθή, ότι αι ημέραι επιδοτήσεως δι’ ανεργίαν ή ασθένειαν συμφώνως τω άρθρ.31 παρ.1 εδάφιον δεύτερον του νόμου υπολογίζονται δια την συμπλήρωσιν των προϋποθέσεων της ιατρικής περιθάλψεως μόνον. Συνεπώς, εάν χρησιμοποιηθή έστω και μία ημέρα εκ των ημερών επιδοτήσεως δι’ ασθένειαν ή ανεργείαν δια την συμπληρώσιν των προϋποθέσεων ασφαλιστικής ικανότητος δια παροχάς ασθενείας, τότε η ασφαλιστική ικανότης θα δοθή μόνον δια παροχήν ιατρικής περιθάλψεως. (Στρογγύλη σφραγίς βλ. κατωτέρω). Β΄. Δικαιούχα πρόσωπα Δια του νέου νόμου ο κύκλος των δικαιούχων προσώπων δια την λήψιν παροχών ιατρικής περιθάλψεως ή παροχών ασθενείας εις χρήμα, καθορίζεται ως ακολούθως : Ι. Παροχαί ασθενείας δι’ ιατρικήν περίθαλψιν και επίδομα ασθενείας : 1.Αμέσως ησφαλισμένοι δια μικτήν ασφάλισιν εις το Ι.Κ.Α. 2.Αμέσως ησφαλισμένοι των κλάδων ασθενείας εις το Ι.Κ.Α. ΙΙ. Παροχαί ασθενείας μόνον δι’ ιατρικήν περίθαλψιν : 1.Αμέσως ησφαλισμένοι : α) Συνταξιούχοι του Ι.Κ.Α. λόγω αναπηρίας ή γήρατος. β) Συνταξιούχοι αναπηρίας ή γήρατος των λοιπών ταμείων κυρίας ασφαλίσεως, οίτινες κατά την ενεργόν ασφάλισίν των ήσαν ησφαλισμένοι δια τους κλάδους ασθενείας παρά τω Ι.Κ.Α. Τα εν λόγω πρόσωπα συμφώνως τω άρθρω 6 του Α.Ν.1846/51 εν συνδυασμώ προς το άρθρ.60 παρ.1 εδ. β΄ θα συνεχίσουν δικαιούμενα των παροχών της ασφαλίσεως του Ιδρύματος από 1-8-51 ημέρας ενάρξεως της ισχύος των περί παροχών διατάξεων του Α.Ν.1846/51, εφ’ όσον πληρούν τας προϋποθέσεις του νόμου. Ήτοι : αα) Είναι συνταξιούχοι Κλαδικών Ταμείων. ββ) Κατά τον αμέσως προηγούμενον της συνταξιοδοτήσεώς των χρόνον ήσαν ησφαλισμένοι των κλάδων ασθενείας του Ιδρύματος. γγ) Κατά την ημέραν της ενάρξεως της συνταξιοδοτήσεώς των είχον ασφαλιστικήν ικανότητα δια την λήψιν των παροχών ασθενείας του Ιδρύματος. Τούτο συνάγεται εκ της διατυπώσεως του άρθρ.6 του νόμου, δι’ ης ορίζεται, ότι τα εν λόγω πρόσωπα «συνεχίζουσι» δικαιούμενα κλπ. Σελ. 217 Κανονισμός Ασθενείας 15Β.Ε.α.6 δδ)Εφ’ όσον δεν πρόκειται περί συνταξιούχων λόγω θανάτου ή αναπηρίας, εις τα πρόσωπα ταύτα το συνταξιοδοτικόν δικαίωμα πρέπει να έχει αναγνωρισθή αφού συνεπλήρωσαν το 60όν έτος της ηλικίας των προκειμένου περί αρρένων και το 55 ον έτος της ηλικίας των προκειμένου περί θηλέων. Σημειωτέον, ότι τα εν λόγω πρόσωπα συνεχίζουν ασφαλιζόμενα άνευ υποχρεώσεως καταβολής εισφορών. Συνεπώς συνταξιούχοι των κατηγοριών τούτων, υπαχθέντες εις την ασφάλισιν του Ιδρύματος επί τη βάσει του ν.1022/46, θα παύσουν καταβάλλοντες ασφαλιστικάς εισφοράς από 1-8-51, εφ’ όσον πληρούν τας προϋποθέσεις του άρθρ.6 του νόμου. Πάντως επί του θέματος τούτου γενικώτερον θέλει επακολουθήση ειδική εγκύκλιος. γ)Επιδοματούχοι λόγω αναπροσαρμογής. δ)Ησφαλισμένοι, των οποίων έληξεν η ασφαλιστική ικανότης συνεχίζοντες αρξαμένην θεραπείαν (άρθρ.31 παρ.3). ε)Εξαιρετικώς προκειμένου περί συνταξιούχων λόγω αναπηρίας και γήρατος (οίτινες κατά τα εν κατωτέρω διαλαμβανόμενα θα έχωσιν εις το βιβλιάριον ασθενείας των στρογγύλην σφραγίδα)  θα υφίσταται το δικαίωμα προς λήψιν εξόδων κηδείας. 2.Εμμέσως ησφαλισμένοι : α)Τα μέλη της οικογενείας του ησφαλισμένου ή συνταξιούχου λόγω αναπηρίας ή γήρατος ή επιδοματούχου εξ αναπροσαρμογής, ως καθορίζονται εν άρθρ.33. Ήτοι : αα)Η σύζυγος ή ο ανάπηρος και άπορος σύζυγος. ββ)Τα άγαμα τέκνα κλπ. (ως εν παρ.β΄ του άρθρ.33) μέχρι συμπληρώσεως του 18 ου  έτους της ηλικίας των. γγ)Η μήτηρ και ο ανάπηρος και άπορος πατήρ. δδ) Οι ορφανοί πατρός και μητρός έγγονοι και αδελφοί (ως εν παρ.δ΄ του άρθρ.33), εφ’ όσον είναι άγαμοι και μέχρι συμπληρώσεως του 18 ου  έτους της ηλικίας των. Οι ανωτέρω θεωρούνται ως μέλη οικογενείας του ησφαλισμένου, συνταξιούχου ή επιδοματούχου λόγω αναπροσαρμογής, εφ’ όσον συμβιούσι μετ’ αυτού και η συντήρησίς των, προκειμένου περί των υπό στοιχ. ββ, γγ και δδ κατηγοριών, βαρύνει κυρίως αυτόν. Μέχρι της συντάξεως του εν εδ. β΄ παρ.2 του άρθρ.33 προβλεπομένου Κανονισμού θα δύναται, κατά τα μέχρι σήμερον ισχύοντα, να ορισθή δι’ αποφάσεως της οικείας Τ.Δ.Ε., ότι υπάρχει συμβίωσις και όταν δια λόγους υγείας, σπουδών ή άλλους κρινομένους ως σοβαρούς παρά της Τ.Δ.Ε., ο σύζυγος, η σύζυγος, τα τέκνα κλπ. δεν διαμένουσιν υπό την αυτήν στέγην. Σελ. 218 β)Τα κατά τα ανωτέρω μέλη οικογενείας των συνταξιούχων Κλαδικών Ταμείων κυρίας ασφαλίσεως, οίτινες ασφαλίζονται εις το Ι.Κ.Α. κατά τα εν άρθρ.6 του νόμου οριζόμενα. γ)Οι συνταξιούχοι λόγω θανάτου του Ιδρύματος ή των Κλαδικών Ταμείων του άρθρ.6 του νόμου. Γ΄. Τρόπος αναγνωρίσεως ασφαλιστικής ικανότητος και απαιτούμενα δικαιολογητικά. Ι. Συμφώνως τω άρθρ.65 του νόμου αι περί παροχών διατάξεις αυτού ισχύουν από 1 Αυγ.1951. Συνεπώς από της ημερομηνίας ταύτης θα παύσουν ισχύουσαι αι βάσει των διατάξεων του ν.6298 δοθείσαι παρατάσεις ασφαλιστικής ικανότητος και θα πρέπει να δοθούν νέαι τοιαύται επί τη βάσει των προϋποθέσεων του παρόντος νόμου. Προς τούτο δέον, όπως κληθώσιν οι ησφαλισμένοι δι’ όλων των εις την διάθεσιν των Υποκαταστημάτων μέσων (δημοσιεύσεις, ραδιόφωνον, επαγγελματικά σωματεία κλπ.) και προσέλθωσιν από τούδε δια την εις αυτούς χορήγησιν ασφαλιστικής ικανότητας, ήτις θα ισχύση από 1 Αυγ.1951. Εξ άλλου θα πρέπει να επιστηθή η προσοχή των Υγειονομικών οργάνων του Ιδρύματος, ίνα μη λαμβάνουν υπ’ όψιν δια την χορήγησιν παροχών κατά τον μήνα Ιούλιον ε.έ. τας ούτω δοθησομένας νέας παρατάσεις, δοθέντος, ότι μέχρι 31 Ιουλίου θα ισχύωσιν αι παλαιαί. Ίνα καταστή δυνατή η εξυπηρέτησις των ησφαλισμένων κατά την μεταβατικήν ταύτην περίοδον δέον, όπως ληφθή πρόνοια δια την ενίσχυσιν των αρμοδίων υπηρεσιών Μητρώων Ησφαλισμένων, άτινα θα  πρέπει δια διπλού συνεργείου να εργάζωνται καθ’ όλην την διάρκειαν της ημέρας. Δια την διευκόλυσιν και απλούστευσιν της εργασίας της χορηγήσεως των παρατάσεων ασφαλιστικής ικανότητος καθορίζομεν, όπως εις το μέλλον αι ασφαλιστικαί ικανότητες και αι παρατάσεις αυτών χορηγούνται δι’ ειδικών σφραγίδων, ως τα συνημμένα υποδείγματα. Από έκαστον υπάλληλον επιφορτισμένον με την χορήγησιν παρατάσεως ασφαλιστικής ικανότητος εις τους ησφαλισμένους, θα χρησιμοποιηθώσιν 6 σφραγίδες ως κάτωθι : 1.Σφραγίς σχήματος ορθογωνίου δια πλήρεις προϋποθέσεις παροχών ασθενείας (100 ημερομίσθια) και ισχύν δια το έτος 1951. 2.Σφραγίς σχήματος ορθογωνίου, δια πλήρεις προϋποθέσεις παροχών ασθενείας (100 ημερομίσθια) και ισχύν δια το έτος 1952. 3.Σφραγίς σχήματος ορθογωνίου, δια πλήρεις προϋποθέσεις παροχών ασθενείας (100 ημερομίσθια) και ισχύν δια τα έτη 1951 και 1952. 4.Σφραγίς στρογγύλη δια προϋποθέσεις ιατρικής περιθάλψεως (50 ημερομίσθια) και ισχύν δια το έτος 1951. 15Β.Ε.α.6 Κανονισμός Ασθενείας 5.Σφραγίς στρογγύλη, ομοίως ως άνω, ισχύος δια το έτος 1952. 6.Σφραγίς στρογγύλη, ομοίως ως άνω, ισχύος δια τα έτη 1951 και 1952. Εις τας ως άνω σφραγίδας αναγράφεται : α)Ο τίτλος του Ιδρύματος (Ι.Κ.Α.) β)Το Υποκατάστημα του Ιδρύματος. γ)Αν δίδεται πλήρης ασφαλιστική ικανότης (100 ημερομίσθια) ή μόνον δι’ ιατρικήν περίθαλψιν (50 ημερομίσθια). δ)Αν η διδομένη ασφαλιστική ικανότης ισχύη δια τα έτη 1951 ή 1952 ή δι’ αμφότερα τα έτη. ε)Ο κώδιξ (κλείς) του υπογράφοντος υπαλλήλου. ς)Τα αρχικά στοιχεία του ονοματεπωνύμου του υπαλλήλου. ζ)Η ημερομηνία, καθ’ ην εχορηγήθη η ασφαλιστική ικανότης, ήτις συμπληρούται παρά  του υπογράφοντος. η)Η υπογραφή του υπαλλήλου τιθεμένη κατά την χορήγησιν της παρατάσεως. Κατά την δια σφραγίδος χορήγησιν ή παράτασιν της ασφαλιστικής ικανότητος δέον, όπως ληφθώσιν υπ’ όψιν και τα κάτωθι : 1.Θα δίδεται πάντοτε ασφαλιστική ικανότης δι’ όλην την περίοδον, καθ’ ην δικαιούται ο ησφαλισμένος. 2.Δι’ όλους τους ησφαλισμένους, οίτινες έχουν συνεχή απασχόλησιν (δημόσιοι υπάλληλοι, λοιποί έμμισθοι, προαιρετικώς ησφαλισμένοι κλπ.), εφ’ όσον έχουν τας προϋποθέσεις, θα χορηγηθή εφ’ άπαξ ασφαλιστική ικανότης δια τα έτη 1951 και 1952. 3.Η σφραγίς θα τίθεται επί της πρώτης σελίδος του εσωφύλλου. 4.Θα καταβάλληται προσπάθεια δια την καλήν αποτύπωσιν της σφραγίδος και το ευανάγνωστον του περιεχομένου της. 5.Σφραγίδες σχήματος ορθογωνίου θα χρησιμοποιούνται αποκλειστικώς και μόνον δια τα πρόσωπα τα έχοντα δικαίωμα και εις τας εις χρήμα παροχάς. Συνεπώς τοιαύται σφραγίδες θα χρησιμοποιούνται : α)Δια τους ησφαλισμένους δια μικτήν ασφάλισιν εις το Ίδρυμα. β)Δια τους ησφαλισμένους δι’ ασφάλισιν των κλάδων ασθενείας του Ιδρύματος. 6.Δια τους λοιπούς αμέσως και άπαντας τους εμμέσως ησφαλισμένους θα χρησιμοποιούνται σφραγίδος στρογγύλου σχήματος. 7.Αι σφραγίδες θα χρησιμοποιούνται μόνον παρά των υπαλλήλων, δι’ ούς προορίζονται και των οποίων θα φέρουν τον κώδικα και τα αρχικά γράμματα του ονόματος, και θα φυλάσσωνται υπ’ ευθύνη αυτών. 8.Δια τους ησφαλισμένους, οίτινες θα λάβουν ασφαλιστικήν ικανότητα επί τη βάσει των προϋποθέσεων του 15μήνου, εφ’ όσον δεν δικαιούνται να  λάβουν ασφαλιστικήν ικανότητα δι’ ολόκληρον το έτος, η έκδοσις ή παράτασις της ισχύος των βιβλιαρίων ασθενείας θα γίνηται ως και μέχρι τούδε δια της συμπληρώσεως των οικείων ενδείξεων των βιβλιαρίων ασθενείας. 9.Δια τα μέλη της οικογενείας των ησφαλισμένων συνταξιούχων κλπ. η ασφαλιστική ικανότης χορηγείται δι’ ον χρόνον χορηγείται και δια τον εξ ού έλκεται το δικαίωμα. Αν δε υπάρχουν μεταξύ αυτών πρόσωπα των οποίων το δικαίωμα λήγει εις χρόνον συντομώτερον, τότε κάτωθι της φωτογραφίας του εν λόγω προσώπου, όπου αναγράφεται και το έτος γεννήσεως, θα τίθεται δια σφραγίδος ή δια μελάνης ευαναγνώστως η ημερομηνία λήξεως του δικαιώματος ως ακολούθως: «Λήξις δικαιώματος τη.........................» 10.Οι ιατροί του Ιδρύματος πρέπει να έχωσιν υπ’ όψιν ότι μόνον αι ορθογώνιοι σφραγίδες δίδουν δικαίωμα εις παροχάς εις χρήμα και συνεπώς δίδοντες γνωμάτευσιν περί ανικανότητος εις ησφαλισμένους, των οποίων τα βιβλία ασθενείας φέρουν στρογγύλην σφραγίδα, γίνονται υπαίτιοι αναιτίων διαπληκτισμών των ησφαλισμένων με τας υπηρεσίας του Ιδρύματος, γεγονός, όπερ θα θεωρήται ως πειθαρχικόν παράπτωμα και θα κολάζεται προσηκόντως. 11.Ως δικαιολογητικά δια την χορήγησιν ή παράτασιν της ασφαλιστικής ικανότητος θα χρησιμεύουν: 1.Δια τους αμέσως ησφαλισμένους : α)Ησφαλισμένοι του Ιδρύματος γενικώς : Τα ασφαλιστικά βιβλιάρια των ησφαλισμένων με τα υπ’ αυτών επικεκολλημένα ένσημα ή τας πράξεις αναγνωρίσεως ημερομισθίων. Επί ησφαλισμένων εκτάκτων δημοσίων υπαλλήλων, αι ατομικαί πινακίδες των ησφαλισμένων ή αι παρά της Διευθύνσεως Μηχανογραφήσεως συνταχθέντες ατομικοί λογαριασμοί τούτων. Επί προαιρετικώς ησφαλισμένων, μελών σωματείων κλπ., τα φέροντα τας εγγραφάς ασφαλιστικά βιβλιάρια ή αι τηρούμεναι ατομικαί πινακίδες. β)Συνταξιούχοι του Ι.Κ.Α. λόγω αναπηρίας ή γήρατος : Τα εις χείρας των βιβλιάρια συντάξεως. γ)Επιδοματούχοι του Ι.Κ.Α. δι’ ασθένειαν ή ανεργίαν : Αι εις τα ασφαλιστικά βιβλιάρια εγγραφαί περί των ημερών επιδοτήσεως ασθενείας και αι εις τα βιβλιάρια ανέργου εγγραφαί περί των ημερών επιδοτήσεως ανεργίας. δ)Συνταξιούχοι άλλων Ταμείων κυρίας ασφαλίσεως πληρούντες τας προϋποθέσεις του άρθρ.6 του νόμου : αα)Το εις χείρας των συνταξιοδοτικόν βιβλιάριον Σελ. 219 Κανονισμός Ασθενείας 15Β.Ε.α.6 ββ)Το εις χείρας των βιβλιάριον ασθενείας, εκ ού προκύπτει, ότι κατά τον προ της συνταξιοδοτήσεώς των χρόνον ήσαν ησφαλισμένοι του Ιδρύματος δι’ ασθένειαν. γγ)Το αυτό ως άνω βιβλιάριον δια την βεβαίωσιν, ότι είχον ασφαλιστικάς προϋποθέσεις ασθενείας κατά τον χρόνον ενάρξεως της συνταξιοδοτήσεως. δδ)Προκειμένου περί συνταξιούχων λόγω γήρατος βεβαίωσιν του συνταξιοδοτήσαντος Ταμείου αναφέρουσαν, ότι κατά την έναρξιν της συνταξιοδοτήσεώς των είχον συμπληρώσει το 60όν ( επί αρρένων) ή το 55 ον  (επί θηλέων) έτος της ηλικίας των. ε)Επιδοματούχοι λόγω αναπροσαρμογής : Το εις χείρας των βιβλιάριον ειδικής συντάξεως. ς)Ησφαλισμένοι, των οποίων έληξεν η ασφαλιστική ικανότης και συνεχίζουν θεραπείαν (άρθρ.31 παρ.3): αα)Το βιβλιάριον ασθενείας των. ββ)Γνωμάτευσιν Πρωτοβαθμίου Υγειονομικής Επιτροπής περί του χρόνου ενάρξεως και πιθανής λήξεως της συνεχιζομένης θεραπείας, ως και περί της νόσου, δι’ ην συνεχίζεται η θεραπεία αύτη. Εν τη περιπτώσει ταύτη η ασφαλιστική ικανότης θα δοθή μέχρι της ημέρας, καθ’ ην προβλέπεται η λήξις της αρξαμένης θεραπείας και μόνον δια την αυτήν πάθησιν. 2.Δια τα μέλη οικογενείας : α)Δια την εγγραφήν της συζύγου : Ληξιαρχική πράξις γάμου ή βεβαίωσις περί της οικογενειακής καταστάσεως συντασσομένη παρά του αρμοδίου ιερέως, κατά το συνημμένον υπόδειγμα. β)Δια την αναγραφήν του αναπήρου και απόρου συζύγου : αα) Ληξιαρχική πράξις γάμου ή βεβαίωσις περί της οικογενειακής καταστάσεως κατά τα ως άνω. ββ)Γνωμάτευσις της πρωτοβαθμίου Υγειονομικής Επιτροπής του Ι.Κ.Α. περί της αναπηρίας του συζύγου. γγ) Βεβαίωσις απορίας εκδιδομένη από την ειδικήν επιτροπήν απορίας του οικείου Κέντρου Κοινωνικής Προνοίας. γ)Δια την εγγραφήν των τέκνων : Ληξιαρχική πράξις γεννήσεως ή πιστοποιητικόν εγγραφής εις τα μητρώα αρρένων ή τα δημοτολόγια. Ενταύθα δέον να σημειωθή, ότι συμφώνως τω άρθρ.10 παρ.2 του νόμου η ηλικία βεβαιούται μόνον δια της ληξιαρχικής πράξεως γεννήσεως ή εγγραφής εις τα μητρώα αρρένων ή εις τα δημοτολόγια. Δεδομένου, ότι προσεχώς εις τα εν λόγω πρόσωπα θέλει επεκταθή η περίθαλψις ασθενείας καθ’ ην έκτασιν χορηγείται αύτη και εις τους αμέσως ησφαλισμένους, ενώ εξ άλλου επεξετάθη το δικαίωμα της περιθάλψεως μέχρι του 18 ου  έτους της ηλικίας των, αι υπηρεσίαι του Ιδρύματος είναι υποχρεωμέναι να βασίζωνται  Σελ. 220 εις το μέλλον δια την εγγραφήν των προστατευομένων μελών, εις τα υπό του νόμου καθοριζόμενα βέβαια στοιχεία. Τούτο δέον να γίνη ευρέως γνωστόν εις τους ησφαλισμένους. Οπωσδήποτε δια μεταβατικήν περίοδον τριών μηνών επαφίεται εις την κρίσιν των Διευθυντών των Υπ/μάτων και, προκειμένου περί των Υποκ/των Αθηνών-Πειραιώς-Θεσσαλονίκης, των Προϊσταμένων των Μητρώων Ησφαλισμένων, όπως αποδέχωνται κατ’ εξαίρεσιν και προκειμένου περί επειγουσών περιπτώσεων ή αδυναμίας αμέσου προσκομίσεως των ληξιαρχικών πράξεων κλπ., την εγγραφήν των τέκνων επί τη βάσει ετέρων, πλην των υπό του νόμου καθοριζομένων στοιχείων. δ)Δια την εγγραφήν της μητρός : Βεβαίωσις ιερέως περί της οικογενειακής καταστάσεως κατά το συνημμένον υπόδειγμα. ε)Δια την εγγραφήν του αναπήρου και απόρου πατρός : αα)Γνωμάτευσις Πρωτοβαθμίου Υγειονομικής Επιτροπής περί της αναπηρίας. ββ)Πιστοποιητικόν της Επιτροπής του οικείου Κέντρου Κοινωνικής Προνοίας περί της απορίας. ς)Δια την εγγραφήν των ορφανών πατρός και μητρός εγγόνων και αδελφών : αα)Βεβαίωσις του ιερέως περί της συγγενικής σχέσεως με τον αμέσως ησφαλισμένον και περί του ότι είναι άγαμοι, κατά το συνημμένον υπόδειγμα. ββ)Ληξιαρχική πράξις γεννήσεως. ζ)Δια την εγγραφήν των ορφανών πατρός μόνον, ή μητρός εγγόνων και αδελφών, εφ’ όσον ο επιζών γονεύς λογίζεται κατά τα ανωτέρω μέλος της οικογενείας: Τα εν παρ. ς΄ δικαιολογητικά. Δια τας περιπτώσεις χωριστής συμβιώσεως δέον, όπως συνυποβάλληται απόφασις της οικείας Τ.Δ.Ε., δικαιολογούσης την χωριστήν συμβίωσιν κατά τα εν παρ.5 του Κεφ. Β΄ διαλαμβανόμενα. Ειδικώς προκειμένου περί των τέκνων, των αδελφών και των εγγόνων είναι απαραίτητον, όπως εις τας εκδιδομένας βεβαιώσεις αναφέρηται ότι είναι άγαμα. η)Συνταξιούχοι λόγω θανάτου : Δια τους συνταξιούχους λόγω θανάτου, οίτινες συμφώνως τω άρθρ.31 παρ.2 δικαιούνται των παροχών της ασφαλίσεως εφ’ όσον χρόνον είναι συνταξιούχοι και 6 μήνας μετά την λήξιν του δικαιώματος, ως δικαιολογητικά δια την έκδοσιν και παράτασιν της ασφαλιστικής ικανότητος θα χρησιμεύουν τα εις χείρας των συνταξιοδοτικά βιβλιάρια. Εις τα εν λόγω πρόσωπα θα δίδεται πάντοτε ασφαλιστική ικανότης δια το επόμενον έτος, κατά δε την λήξιν του δικαιώματος δι’ εξ μήνας μετ’ αυτήν. 15Β.Ε.α.6 Κανονισμός Ασθενείας Δ΄. Σύνταξις και επεξεργασία δελτίων οικογενειακής καταστάσεως Τήρησις μητρώου μελών οικογενείας Ι. Από της ενάρξεως της εφαρμογής της παρούσης άπαντα τα δικαιολογητικά εγγραφής των μελών οικογενείας των ησφαλισμένων θα διαβιβάζωνται εις την Διεύθυνσιν Μηχανογραφήσεως, όπου και θα τηρούνται, αφού συνταχθή επί τη βάσει αυτών το Δελτίον Οικογενειακής καταστάσεως. ΙΙ. Εις το δελτίον οικογενειακής καταστάσεως θα αναγράφωνται στατιστικά στοιχεία σχετικά με τα μέλη της οικογενείας. ΙΙΙ. Επί τη βάσει των δελτίων οικογενειακής καταστάσεως των ησφαλισμένων να καταρτισθούν πινακίδες οικογενειακής καταστάσεως και μητρώα μελών οικογενείας. IV. Των ανωτέρω πινακίδων θα γίνη στατιστική επεξεργασία προς εξαγωγήν σχετικών συμπερασμάτων. V. Τα εν παρ.Ι δικαιολογητικά θα διαβιβάζωνται ημίν αφού ταξινομηθούν ως έπεται : 1) Τα αφορώντα τον αυτόν ησφαλισμένον δικαιολογητικά θα συγκεντρούνται εις δεσμίδα και θα συνδέωνται μετά μεγίστης επιμελείας δια συρραπτικής μηχανής ή δι’ άλλου μέσου. 2) Εκάστη δεσμίς θα καταχωρήται εις ειδικόν πρωτόκολλον δικαιολογητικών συμφώνως προς το συνημμένον υπόδειγμα και θα λαμβάνη αριθμόν πρωτοκόλλου καταχωρήσεως, όστις θα αναγράφηται ευκρινώς δι’ ερυθράς μολυβδίδος επί του πρώτου των δικαιολογητικών. 3) Ωσαύτως επί του πρώτου των δικαιολογητικών θα αναγράφηται ευαναγνώστως ο ακριβής αριθμός μητρώου του ησφαλισμένου. 4) Ο εν παρ.2 αριθμός πρωτοκόλλου θα αναγράφηται και εις την στήλην «παρατηρήσεις» της ατομικής πινακίδος. 5) Δικαιολογητικά διαβιβαζόμενα ημίν μεταγενεστέρως και αφορώντα άλλα μέλη της  οικογενείας του ησφαλισμένου θα διαβιβάζωνται, αφού ταξινομηθούν κατά τα ανωτέρω εις νέαν δεσμίδα, επί της οποίας, εκτός του αριθμού μητρώου, θα αναγραφή ο παλαιός αριθμός πρωτοκόλλου (υφ’ ον κατεχωρήθησαν τα το πρώτον  αποσταλέντα δικαιολογητικά) και μετά κάθετον γραμμήν, ο αριθμός πρωτοκόλλου της νέας δεσμίδος. 6) Ωσαύτως επί του πρώτου δικαιολογητικού εκάστης δεσμίδος πρέπει να αναγράφηται πάντοτε η κατηγορία, εις ην ανήκει ο αμέσως ησφαλισμένος. Ήτοι : α) Ησφαλισμένος Ι.Κ.Α. β) Συνταξιούχος Ι.Κ.Α. γ) Συνταξιούχος άλλου Κλαδικού Ταμείου κυρίας ασφαλίσεως (άρθρ.6 του νόμου). Περαίνοντες συνιστώμεν προσεκτικήν μελέτην και πιστήν εφαρμογήν των εν τη παρούση διαλαμβανομένων. Βεβαίωσις περί της οικογεν/κής καταστάσεως Του............................................................................  Ο υπογεγραμμένος ιερεύς......................................... εφημέριος του Ιερού Ναού........................................ Βεβαιώ, Ότι : Ο........................................................κατοικών εν τη περιοχή της καθ’ ημάς ενορίας και επί της οδού.................................................αριθ.................... α) Συμβιοί μετά των κατωτέρων μελών της οικογενείας του. Πίναξ μελών οικογενείας Α/Α       ΟΝΟΜΑ        ΣΥΓΓΕΝΙΚΗ ΣΧΕΣΙΣ                                    (Σύζυγος, τέκνον, εγγονοί κλπ.) 1 2 3 4 5 6 7 8 9 β) Βαρύνεται με την ΣΥΝΤΗΡΗΣΙΝ των ως άνω μελών. γ) Τα εν τω ανωτέρω πίνακι αναφερόμενα τέκνα, αδελφοί και εγγονοί είναι ΑΓ ΑΜΑ. Η παρούσα εκδίδεται τη αιτήσει του ατελώς, συμφώνως τω άρθρ.40 παρ.2 εδάφιον δεύτερον του Α.Ν.1846/51, προς λήψιν παροχών από το Ι.Κ.Α.                                       Εν                      τη                                                        Ο Βεβαιών                                                          (σφραγίς) Σελ. 221 Κανονισμός Ασθενείας 15Β.Ε.α.6 